turjo4nis/wikipedia-bn-dump-20250701 huggingface dataset:
সবচেয়ে বেশি লিগ শিরোপাজয়ী ফুটবল ক্লাবের তালিকা

সবচেয়ে বেশি লিগ শিরোপাজয়ী ফুটবল ক্লাব হচ্ছে স্কটল্যান্ডের গ্লাসগো রেঞ্জার্স (৫৪)। নিচে কমপক্ষে ১০ টি লিগ শিরোপা জিতেছে বিভিন্ন দেশের এরকম ফুটবল ক্লাবসমুহের তালিকা দেওয়া হলঃ

তালিকা

তথ্যসূত্র 

ফুটবল
তুলাইপাঞ্জি চাল

তুলাইপাঞ্জি চাল একটি বাংলার চাল যা পশ্চিমবঙ্গে চাষ হয়। তবে বর্তমানে বাংলাদেশের রাজশাহী জেলার গোদাগাড়ি উপজেলা, ঠাকুরগাঁও জেলায় এবং রাজশাহী বিশ্ববিদ্যালয়ের কৃষি অনুষদে তুলাইপাঞ্জি ধানের পরীক্ষামূলক চাষ হচ্ছে। ধান বিশেষজ্ঞ মাহবুব সিদ্দিকীর পৃষ্ঠপোষকতায় এই ধানের চাষ হচ্ছে। 

তাছাড়া পশ্চিমবঙ্গের উত্তর দিনাজপুর জেলার রায়গঞ্জ অঞ্চলে এবং দক্ষিণ দিনাজপুর জেলাতে চাষ করা হয়ই। ২০১২ সালে পশ্চিমবঙ্গ সরকার এই চালকে লন্ডন অলিম্পিকে ফুড ফেস্টিভ্যালে পাঠিয়েছিলো।

ভৌগোলিক স্বীকৃতি 
২০১৭ সালের জুন মাসে ভারত সরকার তুলাইপাঞ্জি চালকে পশ্চিমবঙ্গের বলে স্বীকৃতি দিয়েছে।

আরও দেখুন 
 গোবিন্দভোগ চাল

তথ্যসূত্র 

শস্য
পশ্চিমবঙ্গের ভৌগোলিক নির্দেশক
ধানের জাত
ভারতের চাল উৎপাদন
পশ্চিমবঙ্গের অর্থনীতি
গোবিন্দভোগ চাল

গোবিন্দভোগ চাল হল এক প্রকারের সুগন্ধি চাল, যা পশ্চিমবঙ্গে চাষ করা হয়। এটি খানিক চটচটে ভাব যুক্ত ঘিয়ের গন্ধ যুক্ত চাল। গোবিন্দ বা কৃষ্ণের ভোগ রান্নার জন্য এই চাল ব্যবহার করা হয় বলে এই চালের নাম গোবিন্দভোগ চাল।

গোবিন্দভোগ ঐতিহ্যগতভাবে প্রায় ৪০০-৫০০ বছর ধরে পশ্চিমবঙ্গের নিম্ন গাঙ্গেয় সমভূমি ও রাঢ় অঞ্চলে জন্মে। ঐতিহাসিক, কৃষি-বাস্তুসংস্থান ও আর্থ-সামাজিক প্রক্রিয়ার মাধ্যমে গোবিন্দভোগ ধানের চাষ মূলত স্থানীয় এলাকাসহ পার্শ্ববর্তী ৪-৫টি জেলায় কেন্দ্রীভূত হয়েছে। পশ্চিমবঙ্গের ৩৮,০০০-৪০,০০০ হেক্টর জমিতে গোবিন্দভোগ ধান চাষ করা হয়।

উৎপাদন ক্ষেত্র 
১৯তম ও ২০তম শতাব্দীর ডিস্ট্রিক্ট গেজেটিয়ার অনুসারে, প্রায় ৪০০-৫০০ বছর ধরে পশ্চিমবঙ্গে ঐতিহ্যগতভাবে গোবিন্দভোগ ধান চাষ করা হয়। উপলব্ধ তথ্য ও সমীক্ষা-সম্পর্কিত তথ্যের উপর ভিত্তি করে, অনুমান করা হয় যে পশ্চিমবঙ্গে প্রতি বছর ১,০০,০০০-১,১০,০০০ জনেরও বেশি কৃষক প্রায় ৩৮ হাজার-৪০ হাজার হেক্টর জমিতে গোবিন্দভোগ ধান চাষ করে।

পশ্চিমবঙ্গের পূর্ব ও পশ্চিম বর্ধমান জেলায় গোবিন্দভোগ ধান চাষের জন্য সবচেয়ে বেশি জমি রয়েছে। এই দুটি জেলায় মোট ২৬ হাজার হেক্টর জমিতে গোবিন্দভোগ ধান চাষ করা হয়। এই জেলায় গোবিন্দভোগ চাল'কে খাস বলা হয় এবং এই চালের সবেদা মিহিদানা তৈরিতে ব্যবহৃত হয়।  এছাড়াও বাঁকুড়া জেলায় ৪ হাজার হেক্টর, হুগলি জেলায় ৩.৫ হাজার হেক্টর, নদীয়া জেলায় ৩.৫ হাজার হেক্টর), বীরভূম জেলায় ১.২ হাজার হেক্টর, মুর্শিদাবাদ  জেলায় ৯০০ হেক্টর, উত্তর চব্বিশ পরগণা জেলায় ৮০০ হেক্টর এবং হাওড়া জেলায় ২০০ হেক্টর জমিতে 'গোবিন্দভোগ' ধান চাষ করা হয়।

নামকরণ
ননীচোরা কৃষ্ণ তথা গোবিন্দের ভোগের জন্য গোবিন্দভোগের চাষ শুরু হয়। কথিত আছে, কলকাতা শহরের তখন পত্তন হচ্ছে। হুগলি জেলার চার বসাক এবং এক শেঠ পরিবার গোবিন্দপুর গ্রামে বসতি স্থাপনের সময় বনজঙ্গল পরিষ্কার করতে গিয়ে একটি গোবিন্দ মন্দিরের সন্ধান পান। এই পাঁচ পরিবার নদীর তীরবর্তী জমিতে সুগন্ধি ধানের চাষ শুরু করেন। ওই ধানের চাল দিয়েই তারা গোবিন্দকে ভোগ নিবেদন করতেন। সেই থেকেই চালটির নামকরণ হয় গোবিন্দভোগ চাল।

ভৌগোলিক স্বীকৃতি
স্টেট এগ্রিকালচার ম্যানেজমেন্ট অ্যান্ড এক্সটেনশন ট্রেনিং ইনস্টিটিউট এবং বিধানচন্দ্র কৃষি বিশ্ববিদ্যালয় ২০১৫ খ্রিস্টাব্দে গোবিন্দভোগ চালের জন্য ভৌগোলিক নির্দেশক বা জিআই ট্যাগের আবেদন করেন। ২০১৭ খ্রিস্টাব্দে গোবিন্দভোগ চালকে পশ্চিমবঙ্গের ভৌগোলিক নির্দেশক বা জিআই পণ্য হিসাবে স্বত্ব প্রদান করা হয়। প্রাপ্ত সনদপত্র অনুযায়ী, পণ্যটির নিবন্ধন বা রেজিস্ট্রেশন ২০২৫ খ্রিস্টাব্দের ২৩শে আগস্ট পর্যন্ত বৈধ থাকবে।

আরও দেখুন
 তুলাইপাঞ্জি চাল 
 কনকচূড়

তথ্যসূত্র

গ্রন্থপঞ্জি 
 

শস্য
পশ্চিমবঙ্গের ভৌগোলিক নির্দেশক
ধানের জাত
ভারতীয় রন্ধনশৈলী
ভারতের চাল উৎপাদন
পশ্চিমবঙ্গের অর্থনীতি
শরীফ মসজিদ

শরীফ মসজিদ বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত।
১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারি মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মাণ করা হয়। এই মসজিদটি সম্পূর্নরূপে স্থানীয়ভাবে পরিচালিত হয়। এই মসজিদটি ওই এলাকার স্থাপত্য নিদর্শনের মধ্যে একটি।

আরও দেখুন 
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

তথ্যসূত্র 

চট্টগ্রাম জেলার মসজিদ
লেস ফাভেল

লেসলি আর্নেস্ট ফাভেল (; জন্ম: ৬ অক্টোবর, ১৯২৯ - মৃত্যু: ১৪ জুন, ১৯৮৭) নিউ সাউথ ওয়েলসের আর্নক্লিফ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। ১৯৫৪ থেকে ১৯৬১ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লেস ফাভেল।

প্রথম-শ্রেণীর ক্রিকেট 
বর্ণাঢ্যময় ব্যক্তিত্বের অধিকারী ছিলেন তিনি। অত্যন্ত সাহসী ক্রিকেটার হিসেবে বলকে মাঠের সর্বত্র নিয়ে যাবার ক্ষেত্রে সবিশেষ দক্ষতার পরিচয় দিয়েছেন।

১৯৫১ সালে দক্ষিণ অস্ট্রেলিয়ায় স্থানান্তরিত হন। সেখানে তিনি ইস্ট টরেন্স ক্রিকেট ক্লাবে যোগ দেন। একই বছরে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক হয় তার। ১৯৫১ থেকে ১৯৭০ সাল পর্যন্ত ১২১টি খেলায় অংশ নেন। এ সময়ে তিনি দলের চতুর্থ সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। ৯৫টি খেলায় দলকে নেতৃত্ব দেন। তন্মধ্যে, ১৯৬৩-৬৪ ও ১৯৬৮-৬৯ মৌসুমের শেফিল্ড শিল্ডের শিরোপা বিজয়ে প্রভূতঃ ভূমিকা রাখেন।

টেস্ট ক্রিকেট 
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ২৬ নভেম্বর, ১৯৫৪ তারিখে টেস্ট অভিষেক ঘটে লেস ফাভেলের। ১৯৫৪-৫৫ মৌসুমে সফরকারী ইংল্যান্ড দলের বিপক্ষে ব্রিসবেনে অনুষ্ঠিত ঐ খেলায় তিনি তেমন ক্রীড়ানৈপুণ্য প্রদর্শন করতে পারেননি। এরপূর্বে অবশ্য ইংরেজ দলের বিপক্ষে সাউথ অস্ট্রেলিয়ার সদস্যরূপে ৮৪ ও ৪৭ রান তুলেছিলেন। মেলবোর্নে অনুষ্ঠিত অ্যাশেজ সিরিজের তৃতীয় টেস্টে ফ্রাঙ্ক টাইসনের ৭/২৭ বোলিং পরিসংখ্যানের প্রথম শিকারে পরিণত হন তিনি। কলিন কাউড্রের হাতে ৩০ রান করে বিদায় নেন।

প্রথম-শ্রেণীর ক্রিকেটে ১২,৩৭৯ রান তুলেন। তবে অস্ট্রেলীয়দের মধ্যে এতো রান করেও ইংল্যান্ড সফরে যাবার সুযোগ ঘটেনি তার।

১৪ জুন, ১৯৮৭ তারিখে ৫৮ বছর বয়সে দক্ষিণ অস্ট্রেলিয়ার মাগিলে জীবনাবসান ঘটে লেস ফাভেলের।

তথ্যসূত্র

আরও দেখুন 
 জিম বার্ক
 ডেভিড অগিলভি
 ভিক্টোরিয়া ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ 

 
 

১৯২৯-এ জন্ম
১৯৮৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
দক্ষিণ অস্ট্রেলিয়ার ক্রিকেটার
সিডনি থেকে আগত ক্রিকেটার
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
নিউ সাউথ ওয়েলসের পুরুষ ক্রীড়াবিদ
দশম জাতীয় সংসদ সদস্যদের তালিকা

এটি একটি ১০ম জাতীয় সংসদ সদস্যদের তালিকা, যারা ১০ম জাতীয় সংসদে প্রতিনিধিত্ব করেছেন। এতে ২০১৪ সালে অনুষ্ঠিত সাধারণ নির্বাচনে নির্বাচিত এবং ১০ম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

সংসদ সদস্য

সংরক্ষিত মহিলা আসন

আরও দেখুন 
 নবম জাতীয় সংসদ সদস্যদের তালিকা
 একাদশ জাতীয় সংসদ সদস্যদের তালিকা

তথ্যসূত্র

বহিঃসংযোগ
 ১০ম জাতীয় সংসদ সদস্যদের তালিকা 

১০
জামাই ষষ্ঠী (চলচ্চিত্র)

জামাই ষষ্ঠী হল পশ্চিমবঙ্গের চলচ্চিত্র জগতে ১৯৩১ খ্রিস্টাব্দে অমর চৌধুরী পরিচালিত, মদন থিয়েটার কোম্পানির প্রযোজনায় সৃষ্ট প্রথম স্বল্পদৈর্ঘ্য সবাক চলচ্চিত্র। এটি পশ্চিমবঙ্গ তথা বাংলার চলচ্চিত্র জগতের একটি যুগান্তকারী সৃষ্টি। ১৯৩১ খ্রিস্টাব্দের ১১ এপ্রিল এটি কলকাতার ক্রাউন সিনেমা হলে প্রথম ছায়াছবির পর্দায় আসে।

আরও দেখুন
 পশ্চিমবঙ্গের চলচ্চিত্র
 দেনা পাওনা
 বিল্বমঙ্গল

তথ্যসূত্র

বহিঃসংযোগ

১৯৩০-এর দশকের বাংলা ভাষার চলচ্চিত্র
১৯৩১-এর চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
ভারতীয় স্বল্পদৈর্ঘ্য চলচ্চিত্র
ভারতীয় নাট্য চলচ্চিত্র
বাংলা ভাষার স্বল্পদৈর্ঘ্য চলচ্চিত্র
কুতুকছড়ি ইউনিয়ন

কুতুকছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
কুতুকছড়ি ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ৬,৩৮৯জন বৌদ্ধ, ১২৮জন মুসলিম, ১০৮জন হিন্দু, ২৫জন খ্রিস্টান।

অবস্থান ও সীমানা 
রাঙ্গামাটি সদর উপজেলার উত্তর-পশ্চিমাংশে কুতুকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে সাপছড়ি ইউনিয়ন, পূর্বে কাপ্তাই হ্রদ ও বন্দুকভাঙ্গা ইউনিয়ন, উত্তরে নানিয়ারচর উপজেলার ঘিলাছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।

প্রশাসনিক কাঠামো 
কুতুকছড়ি ইউনিয়ন রাঙ্গামাটি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১১১নং কুতুকছড়ি, ১১২নং ডলুছড়ি ও ১১৩নং তৈমিদং এ ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
কুতুকছড়ি ইউনিয়নের সাক্ষরতার হার ৪৩.০৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 বড় মহাপূরম উচ্চ বিদ্যালয়

নিম্ন মাধ্যমিক বিদ্যালয়
 তৈমিদং নিম্ন মাধ্যমিক বিদ্যালয়

প্রাথমিক বিদ্যালয়
 উত্তর কুতুকছড়ি সরকারি প্রাথমিক বিদ্যালয়
 চেগেইয়াছড়ি সরকারি প্রাথমিক বিদ্যালয়
 দক্ষিণ কুতুকছড়ি সরকারি প্রাথমিক বিদ্যালয়
 নতুন কেরেটছড়ি বেসরকারি প্রাথমিক বিদ্যালয়
 পুটিখালী সরকারি প্রাথমিক বিদ্যালয়
 পেরাছড়া সরকারি প্রাথমিক বিদ্যালয়
 বটতলী পাড়া সরকারি প্রাথমিক বিদ্যালয়
 বড় তৈমিদং সরকারি প্রাথমিক বিদ্যালয়
 বিএম কিন্ডারগার্টেন স্কুল
 ভাগ্যধন কার্বারী পাড়া সরকারি প্রাথমিক বিদ্যালয়
 মৌনতলা সূর্য্যকুমার সরকারি প্রাথমিক বিদ্যালয়
 সুষেন কার্বারী পাড়া সরকারি প্রাথমিক বিদ্যালয়

যোগাযোগ ব্যবস্থা 
কুতুকছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে নৌপথেও এ ইউনিয়নে যোগাযোগ করা যায়।

খাল ও নদী 
কুতুকছড়ি ইউনিয়নের পূর্ব দিকে রয়েছে কাপ্তাই হ্রদ। এছাড়া রয়েছে কুতুকছড়ি খাল,
ডলুছড়ি খাল এবং তৈমিদং খাল।

হাট-বাজার 
কুতুকছড়ি ইউনিয়নের প্রধান হাট-বাজার হল কুতুকছড়ি বাজার।

দর্শনীয় স্থান 
 নির্বাণপুর বন ভাবনা কেন্দ্র (সাবেক ধর্মাংকুর বৌদ্ধ বিহার)

উল্লেখযোগ্য ব্যক্তিত্ব

জনপ্রতিনিধি 
 বর্তমান চেয়ারম্যান: কানন চাকমা
 প্যানেল চেয়ারম্যান: সরোজ চাকমা

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
ইয়ামিন আহমেদ চৌধুরী মুন্না

ইয়ামিন আহমেদ চৌধুরী মুন্না (জন্ম: ২ আগস্ট ১৯৯১ ; ইয়ামিন মুন্না নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন।

২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

প্রারম্ভিক জীবন 
ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 

১৯৯১-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
সিলেটের ব্যক্তি
ফুটবল সেন্ট্রাল ডিফেন্ডার
শেখ জামাল ধানমন্ডি ক্লাবের ফুটবলার
ফুটবল রক্ষণভাগের খেলোয়াড়
আবাহনী লিমিটেডের (ঢাকা) ফুটবলার
শেখ রাসেল ক্রীড়া চক্রের ফুটবলার
মোহামেডান স্পোর্টিং ক্লাবের (ঢাকা) ফুটবলার
মুক্তিযোদ্ধা সংসদ ক্রীড়া চক্রের ফুটবলার
২০১৪ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
আলাঁ পোঅ্যার

আলাঁ এমিল লুই মারি পোঅ্যার (ফরাসি: Alain Émile Louis Marie Poher) (১৭ এপ্রিল, ১৯০৯ - ৯ ডিসেম্বর, ১৯৯৬) একজন ফরাসি মধ্যপন্থী রাজনীতিবিদ। তিনি ১৯৬৮ সালের ফরাসি আইনসভার উচ্চকক্ষ সেনা (Sénat) বা সিনেটের সভাপতি ছিলেন। সেসময় তিনি দুইবার ফ্রান্সের অন্তর্বর্তীকালীন রাষ্ট্রপতি হিসেবে দায়িত্ব পালন করেন। ১৯৬৯ সালের রাষ্ট্রপতি নির্বাচনে তিনি একজন অগ্রগামী প্রার্থী ছিলেন, কিন্তু নির্বাচনের ২য় রাউন্ডে তিনি জর্জ পোঁপিদু-র কাছে পরাজিত হন।

তথ্যসূত্র

বহিঃসংযোগ 
 
 A Caretaker Who Cares  (article in TIME)
 Alain Poher – Présidence de la République
 Embassy of France in the US – Alain Poher

১৯০৯-এ জন্ম
১৯৯৬-এ মৃত্যু
ফরাসি রাজনীতিবিদ
ফরাসি রোমান ক্যাথলিক
হাফলং

হাফলং হচ্ছে ভারতের আসাম রাজ্যে অবস্থিত ডিমা হাছাওয়ের (আগেকার উত্তর কাছার পাহাড়) একটি শহর এবং কেন্দ্রস্থল। এটি আসামের একমাত্র পাহাড় কেন্দ্র। হাফলং একটি ডিমাসা শব্দ যার অর্থ পিঁপড়ার পাহাড়।

জলবায়ু 
হাফলং আর্দ্র উপক্রান্তিয় জলবায়ু এলাকায় অবস্থিত।

.

জনসংখ্যা 
<div style="width:70%;">

ভাষা
হাফলংয়ে প্রধানত হাফলং হিন্দী, ডিমাসা, মার, জেমে নাগা, বিয়াতে, কুকি, খাসি, বাংলা, নেপালী এবং রাংখোল ভাষা প্রচলিত।

পর্যটন 
হাফলংয়ে পৰ্যটনের জন্য উল্লেখযোগ্য স্থানসমূহ হল-
হাফলং হ্ৰদ
জাতিংগা
 ঐতিহ্যবাহী গ্রামসমূহ
 ফিয়াংপুই বাগান
 মউলপং 
 ফিয়াংপুই (Fiangpui) গীৰ্জা

তথ্যসূত্র

বহিঃসংযোগ 

ডিমা হাছাও ওয়েবসাইট 

ডিমা হাসাও জেলা
২০১৮ ফিফা বিশ্বকাপের খেলার তালিকা

২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে।

নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)।

ম্যাচসমূহ

তথ্যসূত্র

২০১৮ ফিফা বিশ্বকাপ
পল টমাস অ্যান্ডারসন

পল টমাস অ্যান্ডারসন (, জন্ম ২৬ জুন ১৯৭০) হলেন একজন মার্কিন চলচ্চিত্র নির্মাতা। কর্মজীবনে তিনি আটটি একাডেমি পুরস্কার, একটি গোল্ডেন গ্লোব পুরস্কার ও পাঁচটি বাফটা পুরস্কারের মনোনয়ন লাভ করেন। তিনি একমাত্র পরিচালক যিনি তিনটি প্রধান চলচ্চিত্র উৎসব (কান, বার্লিন ও ভেনিস চলচ্চিত্র উৎসব) থেকে তিনটি শ্রেষ্ঠ পরিচালনার পুরস্কার অর্জন করেছেন।

১৯৯৩ সালে তিনি সিগারেট অ্যান্ড কফি নামক স্বল্পদৈর্ঘ্য চলচ্চিত্রের রচনা ও পরিচালনা করেন। সানড্যান্স ইনস্টিটিউটের প্রাক্তন শিক্ষার্থী অ্যান্ডারসন রাইশার এন্টারটেইনমেন্টের প্রযোজনায় নব্য-নোয়া অপরাধ থ্রিলারধর্মী হার্ড এইট (১৯৯৬) চলচ্চিত্র পরিচালনা করেন। তিনি বুগি নাইটস (১৯৯৭) চলচ্চিত্র পরিচালনা করে সমালোচনামূলক ও ব্যবসায়িক সফলতা অর্জন করেন। তার তৃতীয় চলচ্চিত্র ম্যাগনোলিয়া (১৯৯৯) ইতিবাচক পর্যালোচনা অর্জন করে এবং বার্লিন আন্তর্জাতিক চলচ্চিত্র উৎসব থেকে শ্রেষ্ঠ চলচ্চিত্রের জন্য স্বর্ণ ভল্লুক অর্জন করেন, কিন্তু বক্স অফিসে তেমন সফলতা অর্জন করতে পারেনি। অ্যান্ডারসনের চতুর্থ চলচ্চিত্র হাস্যরসাত্মক নাট্যধর্মী পাংক-ড্রাংক লাভ (২০০২) ইতিবাচক সমালোচনা অর্জন করে এবং তিনি কান চলচ্চিত্র উৎসব থেকে শ্রেষ্ঠ পরিচালনার পুরস্কার অর্জন করেন।

মহাকব্যিক নাট্যধর্মী দেয়ার উইল বি ব্লাড (২০০৭) পাঁচ বছর বিরতির পর মুক্তি পায় এবং ব্যাপক ইতিবাচক পর্যালোচনা লাভ করে। অ্যান্ডারসন এই ছবির জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ পরিচালনার পুরস্কার লাভ করে। তার ষষ্ঠ চলচ্চিত্র নাট্যধর্মী দ্য মাস্টার (২০১২) সমালোচনামূলক সফলতা অর্জন করে এবং ভেনিস চলচ্চিত্র উৎসব থেকে দ্বিতীয় শ্রেষ্ঠ চলচ্চিত্রের জন্য স্বর্ণ সিংহ লাভ করে। তার সপ্তম চলচ্চিত্র অপরাধ হাস্যরসাত্মক নাট্যধর্মী ইনহেরেন্ট ভাইস ২০১৪ সালে মুক্তি পায় এবং অল্প সংখ্যক সমালোচকদের প্রশংসা লাভ করে। ২০১৫ সালে তিনি প্রামাণ্য চলচ্চিত্র জুনুন নির্মাণ করেন। তার পরবর্তী চলচ্চিত্র ফ্যান্টম থ্রেড (২০১৭) লন্ডনের পটভূমিতে নির্মিত।

প্রারম্ভিক জীবন
অ্যান্ডারসন ১৯৭০ সালের ২৬শে জুন লস অ্যাঞ্জেলেসের স্টুডিও সিটিতে জন্মগ্রহণ করেন। তার মাতা এডউইনা (বিবাহপূর্ব নাম গগ) এবং পিতা আর্নি অ্যান্ডারসন। আর্নি একজন অভিনেতা ছিলেন, তিনি এবিসিতে কণ্ঠ দিতেন এবং ঘুলার্ডি নামে একটি ক্লিভল্যান্ড টেলিভিশনের রাত্রীকালীন ভীতিপ্রদ চলচ্চিত্রের উপস্থাপক হিসেবে কাজ করতেন, এই নামেই অ্যান্ডারসন পরবর্তী কালে তার প্রযোজনা কোম্পানির নাম রাখেন। অ্যান্ডারসন স্যান ফার্নান্দো ভ্যালিতে বেড়ে ওঠেন। তিনি তার পিতামাতার নয় সন্তানের মধ্যে সপ্তম। তার মায়ের সাথে তার সুসম্পর্ক ছিল না কিন্তু তার পিতার সাথে খুবই ঘনিষ্ঠ ছিলেন, যিনি তাকে লেখক বা পরিচালক হতে অনুপ্রাণিত করেন। অ্যান্ডারসন একাধিক বিদ্যালয়ে পড়াশোনা করেন, তন্মধ্যে রয়েছে বাকলি স্কুল, জন টমাস ডাই স্কুল, ক্যাম্পবেল হল স্কুল, কাশিং একাডেমি ও মন্টক্লেয়ার কলেজ প্রিপারেটরি স্কুল।

পুরস্কার ও মনোনয়ন
একাডেমি পুরস্কার

গোল্ডেন গ্লোব পুরস্কার

বাফটা পুরস্কার

তথ্যসূত্র

বহিঃসংযোগ

 

১৯৭০-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
এমারসন কলেজের প্রাক্তন শিক্ষার্থী
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
মার্কিন সঙ্গীতের ভিডিও পরিচালক
শ্রেষ্ঠ পরিচালনা বিভাগে রৌপ্য ভল্লুক বিজয়ী
শ্রেষ্ঠ পরিচালক বিভাগে রৌপ্য সিংহ বিজয়ী
২১শ শতাব্দীর মার্কিন চিত্রনাট্যকার
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন পুরুষ লেখক
ক্যালিফোর্নিয়ার চিত্রনাট্যকার
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
ল্যাংড়া

ল্যাংড়া আম বা বারানসী আম হল আমের একটি বিখ্যাত জাত যা ভারত, বাংলাদেশ ও পাকিস্তানে চাষ করা হয়। এটি ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়।

বিবরণ 

দেশে যে কটি উৎকৃষ্ট জাতের আম এগুলোর মধ্যে ল্যাংড়া সবচেয়ে এগিয়ে। পাকা অবস্থায় হালকা সবুজ থেকে হালকা হলুদ রাং ধারণ করে। ফলের শাঁস হলুদাভ। কাঁচা অবস্থায় আমের গন্ধ সত্যিই পাগল করা। অত্যন্ত রসাল এই ফলটির মিষ্টতার পরিমাণ গড়ে ১৯.৭%। বোঁটা চিকন। আটি অত্যন্ত পাতলা। পোক্ত হবার পর সংগ্রহীত হলে গড়ে ৮-১০ দিন রাখা যাবে।

ইতিহাস 
ভারতের বেনারসে এর উদ্ভব হয়েছে। বাংলাদেশে সব জেলাতেই এই আম জন্মে। চাঁপাইনবাবগঞ্জ, রাজশাহী, নওগাঁ ও নাটোর এলাকায় বেশি জন্মে। সাতক্ষীরার ল্যাংড়া আম স্বাদে, মানে উন্নত।

নামকরণ 
মোঘল আমলে ভারতের বিহার রাজ্যের  দ্বারভাঙায় এই আম চাষ শুরু হয়। আঠারো শতকে এক ফকির সুস্বাদু এই আমের চাষ করেন। এই খোড়া ফকিরের নামে আমটির নামকরণ হয়েছে। ফকিরের আস্তানা থেকে এই জাতটি প্রথম সংগৃহীত হয়েছিল। খোড়া ফকির যেখানে বাস করতেন তার আশেপাশে শত শত আমের গাছ ছিল। তারই একটি থেকে ল্যাংড়া নামের অতি উৎকৃষ্ট জাতটি বেরিয়ে এসেছে। সেই ফকিরের পায়ে একটু সমস্যা ছিল। সেই থেকে এই আমের নাম হয়ে যায় ‘ল্যাংড়া’।

গঠন 
খাওয়ার উপযোগী অংশ ৭৩.১%, ওজন ৩১৪.১ গ্রাম। মধ্য মৌসুমি জাত ল্যাংড়া। আষাঢ় মাসের শেষ অবধি- জুলাই মাসের শেষ সপ্তাহ পর্যন্ত বাজারে পাওয়া যায়।

আরও দেখুন
	হিমসাগর
 ফজলি আম
হাড়িভাঙ্গা আম

তথ্যসূত্র

পশ্চিমবঙ্গের ভৌগোলিক নির্দেশক
বাংলার ফল
ভারতের উদ্ভিদ
বাংলার উদ্ভিদ
ভারতের আমের জাত
বাংলাদেশের ফল
মাতেও কোভাচিচ

মাতেও কোভাচিচ (; জন্ম ৬ মে ১৯৯৪) হলেন একজন ক্রোয়েশীয় পেশাদার ফুটবলার। তিনি ইংল্যান্ডের ক্লাব ম্যানচেস্টার সিটি ও ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলে থাকেন। বাম পাশের উইঙ্গার ও আক্রমণভাগের মিডফিল্ডার হিসেবে খেলার জন্য তাকে বৈচিত্রধর্মী মিডফিল্ডার হিসেবে গণ্য করা হয়।

কোভাচিচ ১৬ বছর বয়সে দিনামো জাগরেবের হয়ে তার পেশাদারী কর্মজীবন শুরু করেন। তিনি এই দলের হয়ে দুটি প্রতিযোগিতামূলক লিগ শিরোপা জয়লাভ করেন। ২০১৩ সালে তিনি ইন্টার মিলানে যোগদান করেন। ২০১৪-১৫ মৌসুমের পর তিনি রিয়াল মাদ্রিদে চলে যান, সেখানে তিনি ২০১৫-১৬, ২০১৬-১৭ ও ২০১৭-১৮ চ্যাম্পিয়ন্স লিগ জিতেন। ২০১৮ সালে এক বছরের জন্য তিনি ধারে চেলসিতে যোগ দেন। সেখানে তিনি ২০১৮-১৯ ইউরোপা লিগ জিতেন এবং এই ক্লাবের সাথে স্থায়ীভাবে চুক্তিবদ্ধ হন। ২০১৯-২০ মৌসুমে তিনি চেলসির বর্ষসেরা খেলোয়াড় নির্বাচিত হন। ২০২০-২১ মৌসুমে তিনি চেলসির হয়ে চ্যাম্পিয়ন্স লিগ জিতেন।

২০১৩ সাল থেকে ক্রোয়েশীয় আন্তর্জাতিক ফুটবল দলে তার কর্মজীবন শুরু হয়। তিনি ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপে ক্রোয়েশিয়া দলের প্রতিনিধিত্ব করেন এবং ২০১৮ বিশ্বকাপে তার দলকে ফাইনালে নিয়ে যেতে ভূমিকা পালন করেন। ইতালীয় ক্রীড়া সাংবাদিকের তার ডাকনাম প্রদান করে ইল প্রফেসসোরে (অধ্যাপক)।

কর্মজীবন পরিসংখ্যান

ক্লাব

আন্তর্জাতিক

আন্তর্জাতিক গোল
স্কোর ও ফলাফল তালিকা

সম্মাননা

ক্লাব
 দিনামো জাগরেব
ক্রোয়েশীয় প্রথম ফুটবল লিগ: ২০১০–১১, ২০১১–১২, ২০১২–১৩
ক্রোয়েশীয় ফুটবল কাপ: ২০১০–১১, ২০১১–১২

 রিয়াল মাদ্রিদ
লা লিগা: ২০১৬–১৭
স্পেনীয় সুপার কাপ: ২০১৭
উয়েফা চ্যাম্পিয়ন্স লিগ: ২০১৫–১৬, ২০১৬–১৭, ২০১৭–১৮
উয়েফা সুপার কাপ: ২০১৬, ২০১৭
ফিফা ক্লাব বিশ্বকাপ: ২০১৬, ২০১৭

 চেলসি
উয়েফা চ্যাম্পিয়ন্স লিগ: ২০২০–২১
উয়েফা ইউরোপা লিগ: ২০১৮–১৯
উয়েফা সুপার কাপ: ২০২১
ফিফা ক্লাব বিশ্বকাপ: ২০২১

আন্তর্জাতিক
ফিফা বিশ্বকাপ রানার-আপ: ২০১৮; তৃতীয় স্থান: ২০২২

ব্যক্তিগত
 পুরস্কার
বর্ষসেরা উদীয়মান ক্রোয়েশীয় ফুটবলার: ২০১১
চেলসি মৌসুমসেরা খেলোয়াড়: ২০১৯–২০
চেলসি মৌসুমসেরা গোল: ২০২১–২২
প্রিমিয়ার লিগ মাসসেরা গোল: জানুয়ারি ২০২২

 সম্মাননা
অর্ডার অফ ডিউক ব্রানিমির: ২০১৮

তথ্যসূত্র

বহিঃসংযোগ

 রিয়াল মাদ্রিদের প্রাতিষ্ঠানিক ওয়েবসাইটে মাতেও কোভাচিচ 
 
 

১৯৯৪-এ জন্ম
জীবিত ব্যক্তি
ক্রোয়েশীয় বংশোদ্ভূত অস্ট্রীয় ব্যক্তি
বসনিয়া ও হার্জেগোভিনীয় বংশোদ্ভূত অস্ট্রীয় ব্যক্তি
বসনিয়া ও হার্জেগোভিনীয় বংশোদ্ভূত ক্রোয়েশীয় ব্যক্তি
ক্রোয়েশীয় ফুটবলার
ক্রোয়েশিয়ার আন্তর্জাতিক ফুটবলার
ক্রোয়েশিয়ার আন্তর্জাতিক যুব ফুটবলার
ক্রোয়েশীয় প্রবাসী ফুটবলার
ক্রোয়েশীয় রোমান ক্যাথলিক
ইতালিতে প্রবাসী ফুটবলার
ইতালিতে ক্রোয়েশীয় প্রবাসী
স্পেনে ক্রোয়েশীয় প্রবাসী
স্পেনে প্রবাসী ফুটবলার
লা লিগার খেলোয়াড়
সেরিয়ে আ-এর খেলোয়াড়
ইন্টার মিলানের খেলোয়াড়
রিয়াল মাদ্রিদ ফুটবল ক্লাবের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
উয়েফা ইউরোপা লিগ বিজয়ী খেলোয়াড়
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
অস্ট্রীয় ফুটবলার
২০২২ ফিফা বিশ্বকাপের খেলোয়াড়
ফুটবল ক্লাব দিনামো জাগরেবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
ক্রোয়েশীয় প্রথম ফুটবল লিগের খেলোয়াড়
ক্রোয়েশিয়ার অনূর্ধ্ব-২১ আন্তর্জাতিক ফুটবলার
উয়েফা ইউরো ২০২০-এর খেলোয়াড়
ইংল্যান্ডে প্রবাসী ফুটবলার
ইংল্যান্ডে ক্রোয়েশীয় প্রবাসী ক্রীড়াবিদ
স্পেনে ক্রোয়েশীয় প্রবাসী ক্রীড়াবিদ
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
পল অ্যালট

পল জন ওয়াল্টার অ্যালট (; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত পল অ্যালট।

টেস্ট ক্রিকেট 
সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তার। 
১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান।

১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যত এভাবেই তার টেস্ট ক্রিকেট অঙ্গনে অংশগ্রহণ স্তিমিত হয়ে যায়।

খেলার ধরন 
মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তার। সচরাচর নিচেরসারিতে নয় নম্বরে ব্যাটিংয়ে নামতেন।

কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন।

অবসর 
ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন।

তথ্যসূত্র

বহিঃসংযোগ 
 
 

১৯৫৬-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংরেজ ক্রিকেট ধারাভাষ্যকার
ইংরেজ পুরুষ লেখক
ওয়েলিংটনের ক্রিকেটার
চেশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
স্টাফোর্ডশায়ারের ক্রিকেটার
ক্রিকেট পরিচালক
টেস্ট ও কাউন্টি ক্রিকেট বোর্ড একাদশের ক্রিকেটার
ডি. বি. ক্লোজ একাদশের ক্রিকেটার
২০শ শতাব্দীর ইংরেজ পুরুষ ক্রীড়াবিদ